open-index/open-wikipedia-markdown huggingface dataset:
Eesti Televisioon

**Eesti Televisioon** (**ETV**) – Estijos nemokamas visuomeninis transliuotojas, kurį valdo Estijos viešasis transliuotojas (est. *Eesti Rahvusringhääling, ERR*). Televizijos pirmoji transliacija įvyko 1955 m. liepos 19 d.

## Istorija

Estijos televizija savo darbą pradėjo 1955 m. liepos 19 d. – tai buvo pirmoji bandomoji transliacija Estijoje, rodyta ne iš Maskvos. Pirmoji diktorė estų kalba buvo Ofelija Mik (*Ofelia Mikk*), kurios asmeninis debiutas televizijoje irgi įvyko tą pačią dieną. Vis dėlto pranešėjos pasirodymas nebuvo itin sėkmingas, nes ši vesdama programą suklydo. Pirmoji nuolatinė pranešėja, debiutavusi įkurtoje ETV televizijoje, buvo Rut Peramets-Pis (*Ruth Peramets-Püss*). 1995 m. ieškant laidų vedėjo buvo paskelbtas konkursas, bet tinkamo kandidato surasti nepavyko. Peramets-Pis šį darbą gavo visiškai atsitiktinai – darbdaviams patiko jos pasirodymas filme, kuris buvo rodomas konkurso dieną. 1956 m. sausio 1 d. prie komandos prisijungė diktorius Kalmeris Tenosaras (*Kalmer Tennosaar*), kuris taip pat dirbo montažo režisieriumi, kūrė muzikines programas. Jis itin išpopuliarėjo vesdamas laidą vaikams „Entel-tentel“. Vėliau Tenosaras savo karjerą tęsė būdamas dainininku.

Atkūrus nepriklausomybę, 1991–1992 m. ETV buvo Tarptautinės radijo ir televizijos organizacijos (OIRT) narė. 1993 m. sausio 1 d. Europos transliuotojų sąjunga patvirtino ETV narystę organizacijoje. 1998–1999 m. ETV nustojo rodyti komercines reklamas – šis nutarimas sugrąžintas 2002 m., kuriuo siekiama sukurti palankesnes pelnymosi iš reklamos sąlygas likusiems šalies komerciniams transliuotojams. Buvo siūloma įvesti licencijas, už kurias mokėtų patys vartotojai, bet šio plano dėl visuomenės pasipriešinimo atsisakyta.

2002 m. ETV organizavo „Eurovizijos“ dainų konkursą. 2006 m. sausio 9 d. transliuotojas įkūrė internetinę naujienų tarnybą ETV24, kurioje žinios publikuojamos ištisą parą. Nuo 2007 m. sausio 18 d. įsigaliojo Estijos nacionalinio transliuotojo aktas, kurį išleido Estijos parlamentas – pagal jį Estijos televizija sujungta su Estijos radiju (est. *Eesti Raadio*) 2007 m. birželio 1 d. bei įkurtas bendras Estijos viešasis transliuotojas, o naujienų tarnyba ETV24 pervadinta į ERR Naujienos (est. *ERR Uudised*). 2010 m. liepos 1 d. Estija galutinai nutraukė analoginės televizijos paslaugas ir perėjo prie skaitmeninės televizijos.

## Finansavimas
Dalį ETV finansinės paramos sudaro valstybės skiriamos subvencijos – maždaug 15 % jų mokėdami mokesčius padengia Estijos komerciniai transliuotojai, kurie už tai mainais gauna išskirtines teises rodyti komercinę reklamą.

## Išnašos

## Nuorodos

* Oficiali Estijos televizijos svetainė
* ETV istorija (estų kalba)
Un Verano Sin Ti

**Un Verano Sin Ti** – ketvirtasis studijinis Puerto Riko atlikėjo Bad Bunny albumas, išleistas 2022 m. gegužės 6 d. Albumas susilaukė didžiulio kritikų pripažinimo ir, per pirmąją pardavimų savaitę JAV pardavus 274 tūkstančius kopijų, debiutavo pirmojoje „Billboard 200“ reitingo vietoje. Tai buvo antrasis Bad Bunny albumas, pasiekęs šią viršūnę. Pirmojoje reitingo vietoje albumas išvis išbuvo trylika savaičių. „Un Verano Sin Ti“ buvo geriausiai parduodamas 2022 m. visame pasaulyje.

2023 m. vykusiuose „Grammy“ apdovanojimuose albumas laimėjo apdovanojimą už geriausią „*música urbana*“ stiliaus albumą, taip pat nominuotas metų albumo kategorijoje. Daina „Moscow Mule“ taip pat nominuota geriausio solinio pop atlikimo kategorijoje.

## Dainų sąrašas

## Išnašos
God Did

**God Did** – tryliktasis amerikiečių įrašų prodiuserio DJ Khaled studijinis albumas, išleistas 2022 m. rugpjūčio 26 d. Nepaisant prastų kritikų atsiliepimų, per pirmąją savaitę JAV parduota virš 107 tūkstančių albumo kopijų ir jis debiutavo pirmojoje „Billboard 200“ reitingo vietoje. Lietuvoje albumas pasiekė 27–ąją reitingo vietą.

2023 m. vykusiuose „Grammy“ apdovanojimuose albumas nominuotas geriausio repo albumo kategorijoje, daina „God Did“ – metų dainos, geriausios repo dainos ir geriausio repo atlikimo, o „Beautiful“ – geriausio melodingojo repo atlikimo.

## Dainų sąrašas

## Išnašos
Rod Wave

**Rodarijus Marselis Grynas** (*Rodarius Marcell Green*, g. 1999 m. rugpjūčio 27 d.), geriau žinomas sceniniu pseudonimu **Rod Wave** – amerikiečių reperis, dainininkas, dainų autorius ir įrašų prodiuseris. Savo kūryboje giriamas dėl stipraus balso bei gebėjimo maišyti hiphopo ir R&B elementus.

Išgarsėjo po 2019 m. gegužę įšleisto singlo „Heart on Ice“, susilaukusio populiarumo „YouTube“ ir „TikTok“ platformose bei pasiekusio 25–ąją vietą „Billboard Hot 100“ reitinge. Debiutinis atlikėjo albumas „Ghetto Gospel“ išleistas 2019 m. lapkritį ir pasiekė dešimtąją „Billboard 200“ reitingo vietą. 2024 m. duomenimis, atlikėjas yra išleidęs šešis studijinius albumus, iš kurių naujausiasis, „Last Lap“, išleistas 2024 m. spalį.

## Diskografija
**Studijiniai albumai**
* *Ghetto Gospel* (2019)
* *Pray 4 Love* (2020)
* *[[SoulFly]]* (2021)
* *[[Beautiful Mind]]* (2022)
* *[[Nostalgia (Rod Wave albumas)|Nostalgia]]* (2023)
* *Last Lap* (2024)

## Išnašos

## Nuorodos
* 
*
Beautiful Mind

**Beautiful Mind** – ketvirtasis studijinis amerikiečių atlikėjo Rod Wave albumas, išleistas 2022 m. rugpjūčio 12 d. Albumas susilaukė teigiamų kritikų įvertinimų ir, per pirmąją savaitę JAV pardavus 115 tūkstančių kopijų, debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę.

20222 m. lapkričio mėnesio duomenimis, JAV parduota virš 500 tūkstančių kopijų ir albumas tapęs auksiniu.

## Dainų sąrašas

## Išnašos
Luca Brecel

**Liuka Breselis** (*Luca Brecel*, g. 1995 m. kovo 8 d.) – belgų profesionalus snukerio žaidėjas, kuris yra 2023 m. pasaulio čempionas. 2024 m. jis prarado savo titulą, kadangi pralaimėjo jau pirmame pasaulio čempionato etape. Jis yra keturių reitinginių turnyrų laimėtojas ir pirmasis profesionalas iš Belgijos. Breselis pirmasis iš žemyninės Europos laimėjo reitinginį čempionatą. Jis turi virš 200 šimtinių serijų ir vieną maksimalią seriją.

## Biografija
Breselis gimė Dilsen Stokken mieste ir būdamas 12 metų pradėjo žaisti snukerį. Jau po trejų metų jis buvo išrinktas geriausiu metų jaunuoju šalies sportininku. 2011 m. būdamas vos 16 metų, įgijo profesionalo statusą. Po 12 metų jis tapo pasaulio čempionu, finale rezultatu 18-15 nugalėjęs keturis kartus čempioną Marką Selbį.

## Išnašos
Born Pink

**Born Pink** – antrasis studijinis Pietų Korėjos grupės „Blackpink“ albumas, išleistas 2022 m. rugsėjo 16 d. Albumas susilaukė teigiamų kritikų įvertinimų ir, per pirmąją pardavimų savaitę JAV pardavus 102 tūkstančius kopijų, debiutavo pirmojoje „Billboard 200“ reitingo vietoje. Tai – pirmasis kartas reitingo istorijoje, kai korėjiečių merginų grupė pasiekė reitingo viršūnę, taip pat pirmasis kartas nuo 2008 m. išleisto „Danity Kane“ albumo „Welcome to the Dollhouse“, kai merginų grupė buvo perkamiausia šalyje. Tas pats buvo pakartota ir Jungtinėje Karalystėje – tai buvo pirmasis kartas nuo 2001 m. išleisto „Destiny's Child“ albumo „Survivor“, kai merginų grupės įrašas vienu metu debiutavo šių dviejų šalių reitingų viršūnėse. Lietuvoje albumas pasiekė trečiąją albumų reitingo vietą.

## Dainų sąrašas

## Kūrybinė grupė

**Muzikantai**
* Blackpink – kūrybinė kryptis
** Kim Jisoo – vokalas (visos dainos, išskyrus 5), dainų žodžiai (4)
** Jennie Kim – vokalas (visos dainos, išskyrus 5)
** Roseanne Park – vokalas (all tracks), dainų žodžiai (4)
** Lalisa Manobal – vokalas (visos dainos, išskyrus 5)
* Teddy Park – kūrybinė kryptis, dainų žodžiai (1, 2, 5, 8), muzikinės kompozicijos (1, 2, 5, 8)
* 24 – muzikinės kompozicijos (1, 2, 5–8), klavišiniai (1, 2, 5 – 8)
* R. Tee – muzikinės kompozicijos (1, 4, 5), klavišiniai (1, 4, 5)
* Danny Chung – dainų žodžiai (1, 2, 7, 8)
* Vince – dainų žodžiai (2)
* Bekuh Boom – dainų žodžiai (3), muzikinės kompozicijos (3, 8)
* Dominsuk – muzikinės kompozicijos (3), klavišiniai  (3)
* Kush – dainų žodžiai (4), muzikinės kompozicijos (4, 8), klavišiniai (4)
* VVN – dainų žodžiai (4, 8), muzikinės kompozicijos (4, 8)
* Ido – būgnai (1, 4)
* Freddy Wexler – dainų žodžiai (5), muzikinės kompozicijos (5)
* Bianca „Blush“ Atterberry – dainų žodžiai (5), muzikinės kompozicijos (5)
* Max Wolfgang – dainų žodžiai (5), muzikinės kompozicijos (5)
* Teddy Sinclair – dainų žodžiai (6), muzikinės kompozicijos (6)
* Willy Sinclair – dainų žodžiai (6), muzikinės kompozicijos (6)
* Paro – dainų žodžiai (6), muzikinės kompozicijos (6)
* Nat Dunn – dainų žodžiai (7), muzikinės kompozicijos (7)
* David Phelan – dainų žodžiai (7), muzikinės kompozicijos (7)
* Alex Oriet – dainų žodžiai (7), muzikinės kompozicijos (7)
* Brian Lee – dainų žodžiai (7), muzikinės kompozicijos (7)
* Soraya LaPread – dainų žodžiai (7)
* Chloe – garso efektai (4, 5, 6)
* Lyn – garso efektai (7)
* Janghan Yoon – gitara (5)
* Taeyoon Lee – bosinė gitara (5)
* Nohc —  elektrinis pianinas (5), pianinas (6)
* Kay Brown (Sunghyun Kim) – gitara (7)

**Techninis personalas**
* Teddy Park – prodiusavimas (1, 8)
* 24 – aranžuotės (1, 2, 5–8), prodiusavimas (1, 2, 5–8), garso suvedimas (1)
* R. Tee – aranžuotės (1, 4, 5), prodiusavimas (1, 4, 5), garso suvedimas (1)
* IDO – aranžuotės (1, 4), prodiusavimas (1, 4), garso suvedimas (1)
* Bekuh Boom – prodiusavimas (3)
* Dominsuk – aranžuotės (3)
* Kush – aranžuotės (4), prodiusavimas (4)
* Freddy Wexler – prodiusavimas (5)
* Nohc – aranžuotės (6), prodiusavimas (6)
* Teddy Sinclair – prodiusavimas (6)
* Willy Sinclair – prodiusavimas (6)
* Josh Gudwin – garso suvedimas (visos dainos)

## Išnašos
Honestly, Nevermind

**Honestly, Nevermind** – septintasis studijinis kanadiečių atlikėjo Drake albumas, išleistas 2022 m. birželio 17 d. Albumas iš kitų Drake darbų išsiskiria savo skambesiu, naudodamas šokių muzikos ir house elementus.

Albumas susilaukė teigiamų kritikų įvertinimų ir, per pirmąją pardavimų savaitę JAV pardavus 204 tūkstančius kopijų, debiutavo pirmojoje „Billboard 200“ reitingo vietoje, tapdamas vienuoliktuoju Drake įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**
* Drake – vokalas
* Mukengerwa Tresor Riziki – papildomas vokalas (4, 11, 12), pritariamasis vokalas (9)
* Wondra030 – pianinas (5)
* Alex Lustig – klavišiniai (6, 10)
* Beau Nox – gitara (6, 10), papildomas vokalas (9) pritariamasis vokalas (10, 11)
* Emily Hemelberg – pritariamasis vokalas (10)
* Black Coffee – būgnai (10)
* James Bryan – gitara (10)
* 40 – klavišiniai (10)
* Nyan Lieberthal – būgnai , klavišiniai (13)
* Tim Suby – klavišiniai (13)
* Dougie F – pritariamasis vokalas (14)

**Techninis personalas**
* 40 – garso suvedimas (visos dainos), garso inžinerija (4, 5, 8, 13)
* Luca Pretolesi – garso suvedimas
* Noel Cadastre – garso inžinerija (1)
* Harley Arsenault – garso inžinerija (6)

## Išnašos
Antanina Šiaudinienė

**Antanina Šiaudinienė**, vadinta tiesiog **Šiaudiniene** (~1902 m. Vaišvilčiuose – ~1988 m. Panevėžyje) – Panevėžio keistuolė, sovietmečio disidentė. Vienų panevėžiečių laikyta psichinę negalią turinčia ligone, kitų – gudria apsimetėle.

## Biografija ir veikla
Gimė 12 vaikų šeimoje Vaišvilčių kaime, netoli Panevėžio. Ištekėjusi persikėlė į Panevėžį, gyveno J. Tilvyčio gatvėje, užaugino kelis vaikus. Pragyvenimui ir tarpukariu, ir sovietmečiu užsidirbdavo skalbdama, tvarkydama namus. Savo namuose nuomodavo kambarius neturintiems pastogės, buvo priglaudusi ir vokiečių pabėgėlių šeimą. Buvo giliai tikinti katalikė, Lietuvos nepriklausomybės šalininkė, nemėgo sovietinės santvarkos. Nešiodavo kryžių, maldaknygę, ar rožančių, prie palto atlapo prisiūtą Trispalvę, nebijodavo viešai rėžti antisovietinių kalbų. Į tariamai neprotingą kalbą įpindavo labai prasmingų, sovietų santvarką pajuokiančių frazių. Kartais pašūkaudavo, eidavo gatvės viduriu nešdama kryžių, arba stumdavo keistą vežimėlį – ratelius su uždėta skardine vonele. Jai iš paskos dažnai sekdavo vaikų būrys. Prastai girdėjo, todėl kalbėdavo garsiai.

Kartais iškrėsdavo įvairių prieš sovietų valdžios simbolius nukreiptų pokštų (pvz., apšlakstė Lenino paminklą valerijonu, kad prie jo rinktųsi katės, į ištiestą Lenino ranką įdėjo duonos, kitąkart – apelsiną), jaukdavo Spalio revoliucijos ir Gegužės pirmosios demonstracijų oficialią tvarką. Kartą vienos demonstracijos metu, kai buvo tik ką pastatytas Dramos teatras ir prie jo įrengta tribūna miesto valdžiai, saugumiečiams ir sovietų kariškiams, Šiaudinienė išėjo į kolonos priekį nešina kryžiumi ir besižegnodama žygiavo link tribūnos. Prie tribūnos stabtelėjo, plačiu mostu peržegnojo joje stovinčiuosius, nusilenkė ir nuėjo tolyn. Po šio incidento milicijai buvo įsakyta prieš demonstracijas Šiaudinienę išvežti iš miesto (nuveždavo pas dukterį į Šiaulius).

Pasakojama, kad valdžiai besirengiant uždaryti Švč. Trejybės bažnyčią ir nupjauti nuo jos bokšto kryžių, Šiaudinienė užsiropštė pastoliais iki bokšto smaigalio, apsikabino kryžių ir pradėjo šaukti neprileisianti komunistų. Jai nukelti iškviesti ugniagesiai. Kitą kartą ėjusi Lenino (dabar Laisvės) aikšte, plėšiusi iš maldaknygės lapus ir mėčiusi, tikėdamasi, kad pakėlusieji juos ir perskaitys.

## Atminimas
A. Šiaudinienė tapo savotiška miesto legenda, ji prisimenama, apie ją pasakojamos istorijos. Istorikas Romas Kaunietis aprašė ją atsiminimų apie sovietmečio keistuolius knygoje „Nelaimingieji, kurie buvo laimingi“. Teatro „Menas” scenoje 2011 m. pastatytas spektaklis „Respublikos gatvės vaikai” (režisierė Elona Karoblytė) apie miesto gyvenimą septintajame dešimtmetyje. Jame pagal režisierės surinktą informaciją sukurtas ir Šiaudinienės personažas (aktorė Aliona Kuriakina). Panevėžio kraštotyros muziejuje saugomos A. Šiaudinienę vaizduojančios nuotraukos.

## Šaltiniai
Draugystės sanatorija

**Draugystė sanatorija** – sanatorija, esanti Druskininkų miesto rytinėje dalyje, Pagankoje, V. Krėvės g. 7, dešiniajame Nemuno krante. Pagrindinis pastatas – neoklasicizmo stiliaus, pastatytas po II pasaulinio karo, atidarytas 1962 m. Veiklos profilis – nervų, kraujotakos, kvėpavimo, virškinimo sistemos ligų, judamojo-atramos aparato pažeidimų, jonizuojančios spinduliuotės poveikio ligų gydymas, ligų prevencijos, rekreacijos ir relaksacinės procedūros. Sanatorijoje yra per 100 kambarių, teritorijoje yra uždara automobilių parkavimo aikštelė, atviras baseinas, soliariumas, teniso kortai.

## Istorija

1953 m. pradėtas statyti pagrindinis sanatorijos pastatas, 1962 m. balandį atvyko pirmieji poilsiautojai. Tuo metu tai buvo geriausiai įrengtas statinys Druskininkuose. 1963 m. sanatorija patvirtinta LTSR bazine sanatorija, įkurtas organizacinio metodinio darbo kabinetas, joje vyko gydytojų ir slaugytojų kvalifikacijos kėlimo seminarai, Lietuvos kurortologų konferencijos ir simpoziumai, vykdyta mokslinė veikla kurortologijos srityje. 1973 m. prijungta Dzūkijos sanatorija. Buvo gydomos kraujotakos ir virškinamojo trakto ligos. Įkurta biblioteka.

Atkūrus Nepriklausomybę, 1994 m. sausio 27 d. įkurta uždaroji akcinė bendrovė „Draugystės sanatorija“. 1996–1998 m. suremontuotos ir rekonstruotos vilos „Kolonada“, „Nykštukas“. 2001 m. įrengtas sveikatingumo ir grožio centras „Afroditė“ su mineralinio vandens baseinu, pirtimis, masažų kabinetais. 2003 m. pastatytas viešbutis „Violeta“. Po 2005 m. kapitaliai rekonstruota vila „Vingis“, renovuotas I korpusas, įrengtas atviras lauko baseinas. 2022 m. atidarytas naujas „Mineral SPA Draugystė“ viešbutis.

## Šaltiniai

*
Eesti Rahvusringhääling

**Eesti Rahvusringhääling,** **ERR** () – viešai finansuojama Estijos radijo ir televizijos organizacija. Įkurta 2007 m. birželio 1 d. siekiant centralizuoti Estijos radijo (*Eesti Raadio, ER*) bei Estijos televizijos (*Eesti Televisioon, ETV*) teikiamas paslaugas vadovaujantis priimtu Estijos nacionalinio transliuotojo aktu. Pirmuoju ERR pirmininku paskirtas buvęs Estijos radijo vadovas Margusas Alikma (*Margus Allikmaa*), o generaliniu direktoriumi – Erikas Roza (*Erik Roose*). ERR teikiamos paslaugos prieinamos visame pasaulyje apsilankius internetinėje svetainėje arba parsisiuntus programėlę.

## Istorija
2007 m. sausio 18 d. Estijos parlamentas priėmė įstatymą, pagal kurį buvo įkurta Estijos transliavimo taryba (est. *Eesti Ringhäälingunõukogu, RHN*). Šiuo sprendimu siekiama centralizuoti penkis turimus ERR nacionalinio radijo kanalus bei televizijos stotį.

Estijoje radijas nuolatos pradėjo dirbti nuo 1926 m. gruodžio 18 d., o televizija – nuo 1955 m. liepos 19 d. ERR gauna valstybės dotaciją savo penkių nacionalinių radijo kanalų ir dviejų televizijos kanalų veiklai finansuoti. ERR dalyvauja įvairiuose Europos transliuotojų sąjungoje rengiamuose projektuose ir yra šios organizacijos visateisė narė. ERR radijo dramos skyrius pelnė tarptautinį pripažinimą EBU organizuojamuose renginiuose.

2014 m. rugsėjo 19 d. Estijos valdžia pritarė tam, kad ERR būtų sukurtas specialus televizijos kanalas rusų kalba. Kanalas ETV+ savo veiklą pradėjo 2015 m. rugsėjo mėn.

2019 m. balandį Estijos nacionalinė transliavimo kompanija paskelbė, kad „Kadarik Tüür Arhitektid“ laimėjo naujos televizijos būstinės projektavimo konkursą – jos statymo darbus planuojama užbaigti 2023 m. Estijos nacionalinis transliuotojas dėl prastos būklės planuoja parduoti senuosius televizijos pastatus.

## Išorinės nuorodos

* Eesti Rahvusringhääling (estų kalba)
Gelgaudiškio IV ąžuolas

**Gelgaudiškio IV ąžuolas** – Šakių rajono savivaldybės saugomas išskirtinis ąžuolas, randamas Gelgaudiškio dvaro parke, Šilupės kairiajame krante, Panemunių regioniniame parke. Pasiekiamas nuo dvaro rūmų pėsčiųjų taku, paėjus 0,6 km į šiaurės rytus. Ąžuolo prieigose, leidžiantis į slėnį, praeinamas medžiotojų namelis ir medinis lieptas per bevardį upelį. Ąžuolas stūkso menkesniais medžiais ir krūmais apaugusio upelio šlaite, apie 50 m žemiau liepto (į Nemuno pusę). 2023 m. duomenimis, ąžuolas buvo nudžiūvęs, be žievės, informaciniu ženklu nepažymėtas. 

## Duomenys

Paskelbtas saugomu Šakių rajono savivaldybės tarybos 2004 m. sausio 29 d. sprendimu Nr. T-12.  Saugomų teritorijų valstybės kadastre nurodoma medžio rūšis – paprastasis ąžuolas (*Quercus robur* L.), medžio aukštis – 26 m. Paskelbtas sunykusiu.

## Šaltiniai

## Nuorodos

* VĮ Šakių miškų urėdija. Gamtosauginių priemonių planas. Aiškinamasis raštas. Savivaldybių sprendimu saugomi gamtos paveldo objektai (6 lent., 23 psl.) *vmu.lt*
3 Doors Down

**3 Doors Down** – amerikiečių roko grupė, susikūrusi 1996 m. Misisipėje. Žinomumo sulaukė išleidusi pirmąjį singlą „Kryptonite“, kuriam pavyko įžengti į „Billboard Hot 100“ top trejetuką. Paskui pasirašė kontraktą su leidybine kompanija „Republic Records“ ir 2000 m. buvo išleistas debiutinis albumas „The Better Life“, kurio pardavimų rezultatai irgi buvo džiuginantys – galop tapo septyniskart platininiu JAV rinkoje.

Grupei būdingi alternatyviojo roko ir postgrandžo žanrai, nors jų kūryba neretai nusidriekia iki sunkiojo bei pietietiško roko. Savo kūriniuose dainuoja apie pasipriešinimą, pyktį, kerštą, troškimus ir emocinę atskirtį.  

## Nariai

#### Dabartinė sudėtis

* Brad Arnold – vokalas (1996–dabar), būgnai (1996–2000)
* Chris Henderson – ritminė ir pagrindinė gitara, pritariamasis vokalas (1998–dabar)
* Greg Upchurch – būgnai (2005–dabar)
* Chet Roberts – ritminė ir pagrindinė gitara, pritariamasis vokalas (2012–dabar)
* Justin Biltonen – bosinė gitara (2013–dabar)

#### Buvę nariai

* Matt Roberts – pagrindinė gitara, pritariamasis vokalas (1996–2012)
* Todd Harrell – bosinė gitara (1996–2013)
* Richard Liles – būgnai (2000–2002)
* Daniel Adair – būgnai, pritariamasis vokalas (2002–2005)

## Diskografija

#### Studijiniai albumai

* *The Better Life* (2000)
* *Away from the Sun* (2002)
* *Seventeen Days* (2005)
* *3 Doors Down* (2008)
* *Time of My Life* (2011)
* *Us and the Night* (2016)

## Šaltiniai
Eliezeris Gordonas

**Eliezeris Gordonas** (1841 arba 1840 m. – 1910 m. Londone) – rabinas, Telšių ješivos vadovas.

## Biografija
Kada ir kur Eliezeris Gordonas gimė, nėra iki galo aišku. Vienais duomenimis, jis gimė 1841 m. netoliese Vilniaus, o kitų šaltinių duomenimis, 1840 m. netoliese Minsko ar Kauno.

Eliezeris Gordonas mokėsi Kaune pas Izraelį Salanterį. Daug laiko skyrė Toros tyrinėjimams. Nuo 1874 m. buvo rabinas Kelmėje, vadovavo jos ješivai, po to Slabodkoje (Vilijampolėje), dar vėliau Telšių vyriausiasis rabinas (juo buvo iki mirties). 1884–1885 m. tapo Telšių ješivos vadovu. Jam vadovaujant, ješiva išgyveno pakilimą, joje iš dalies modernizuotas mokymosi procesas (studentai turėjo mokėti už išlaikymą, atsižvelgiant į žinių lygį ir padarytą pažangą, suskirstyti į penkias klases). Eliezeris Gordonas ir Simonas Škopas – vad. „Telšių“ mokymosi sistemos pradininkai. Šią sistemą paskui įdiegė nemaža dalis litvakų kilmės rabinų vadovaujamų Amerikos ješivų.

Telšių ješivai Eliezeris Gordonas vadovavo iki mirties. Mirė 1910 m. netikėtai susirgęs per vizitą Londone, kur rūpinosi aukomis ješivai atstatyti po tais metais kilusio gaisro.

## Išnašos
The Lottery Winners

**The Lottery Winners** – britų indie pop grupė, susikūrusi 2008 m. Debiutinį savo albumą „The Art of Communication“ išleido 2011 m. 2023 m. duomenimis, grupė yra išleidusi penkis studijinius albumus, iš kurių naujausiasis, „Anxiety Replacement Therapy“, išleistas 2023 m. balandį.

## Grupės nariai
**Dabartiniai nariai**
* Thom Rylance – vokalas, gitara (2008–dabar)
* Robert Lally – gitara, pritariamasis vokalas (2008–dabar)
* Katie Lloyd – bosinė gitara, pritariamasis vokalas (2008–dabar)
* Joe Singleton – būgnai (2008–dabar)

**Buvę nariai**
* Alex Langord-Taylor – būgnai (2008)

## Diskografija
* *The Art of Communication* (2011)
* *The Lottery Winners* (2020)
* *Sounds of Isolation* (2020)
* *Something to Leave the House For* (2021)
* *[[Anxiety Replacement Therapy]]* (2023)

## Šaltiniai

## Nuorodos
* 
*
Anxiety Replacement Therapy

**Anxiety Replacement Therapy** – penktasis britų indie pop grupės „The Lottery Winners“ studijinis albumas, išleistas 2023 m. balandžio 28 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas ne tik pirmuoju grupės įrašu, pasiekusiu reitingo viršūnę, bet ir pirmuoju, patekusiu į dešimtuką.

## Dainų sąrašas

## Išnašos
SK Poltava

**Sporto klubas „Poltava“**, o trumpiau vadinamas **SK Poltava** – Ukrainos futbolo klubas iš Poltavos.

## Istorija
Klubas įkurtas 2011 m. Rungtyniavo mėgėjiškose lygose. 2021–2022 m. sezone rungtyniavo Antroje lygoje. „B“ grupėje liko šeštoje vietoje.

2022 m. pateko į Pirmą lygą, nes dėl Rusijos invazijos ir karo dalis klubų pasitraukė iš Premjer ir Pirmos lygų.

2022–2023 m. sezone po pirmojo etapo pateko į silpnųjų ekipų grupę. O galutinėje ekipų rikiuotėje buvo keturiolikti. 2024–2025 m. sezone Pirmoje lygoje iškovojo antrąją vietą.

## Sezonai

|}

## Apranga
;Sportinių aprangų gamos pokyčiai:
* Namuose žaidžia raudona geltona apranga. 

## Sudėtis
Atnaujinta: *[[2023]] m. [[kovo 1]] d.*

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* ua-football.com
* Globalsportsarchive
Proof

**Proof** – Pietų Korėjos grupės „BTS“ dainų rinkinys, išleistas 2022 m. birželio 10 d. Rinkinį sudaro trys diskai, kuriuose yra grupės narių išrinktos mėgstamiausios jų dainos, įvairūs *demo* įrašai bei anksčiau neišleisti kūriniai.

Albumas susilaukė didžiulio kritikų pripažinimo ir vien per pirmąją pardavimų dieną visame pasaulyje jo parduota virš dviejų milijonų kopijų. JAV per pirmąją savaitę parduota 314 tūkstančių kopijų ir albumas debiutavo pirmojoje „Billboard 200“ reitingo vietoje, tapdamas šeštuoju grupės įrašu, pasiekusiu šią viršūnę. Lietuvoje albumas pasiekė penktąją albumų reitingo vietą.

## Dainų sąrašas

## Išnašos
Merle Frohms

**Merlė Froms** (*Merle Frohms*, g. 1995 m. sausio 28 d., Vokietija) – Vokietijos futbolininkė, vartininkė.

## Karjera
Futbolą žaisti pradėjo Vokietijoje. Atstovavo VfL Wolfsburg jaunimo ekipoms, o nuo 2012 m. kviesta į dublerių bei pagrindinę ekipas.

Nuo 2018 m. rungtyniavo SC Freiburg. Nuo 2020 m. Eintracht Frankfurt.

Nuo 2022 m. vasario 25 d. priklausė VfL Wolfsburg. Sutartis galiojo iki 2025 m. birželio 30 d.

## Rinktinės
Kitados atstovavo Vokietijos jaunimo rinktinėms. 2018 m. pakviesta į Vokietijos nacionalinę rinktinę.

## Pasiekimai
;  su VfL Wolfsburg
* UEFA Women's Champions League : 2012–2013, 2013–2014 m.
* Frauen-Bundesliga : 2012–2013, 2013–2014, 2016–2017, 2017–2018 m.
* DFB Pokal : 2012–2013, 2014–2015, 2015–2016, 2016–2017, 2017–2018 m.

## Šaltiniai

## Nuorodos
* Oficiali Wolfsburg svetainė
* SOCCERWAY (Apie žaidėją)
* FLASHSCORE (Apie žaidėją)
* SOFASCORE (Apie žaidėją)
* soccerpunter (Apie žaidėją)
* soccerdonna (Apie žaidėją)
* worldfootball.net (Apie žaidėją)
* Globalsportsarchive (Apie žaidėją)
Pavelas Kruševanas

**Pavelas Aleksandrovičius Kruševanas** (, ,  – ) – žurnalistas, redaktorius, leidėjas ir Rusijos pareigūnas. Jis buvo aktyvus Juodosios šimtinės veikėjas, žinomas dėl savo kraštutinių dešiniųjų, ultranacionalistinių ir atvirai antisemitinių pažiūrų.

Jis pirmasis išleido „Siono išminčių protokolus“.

## Biografija
Pavelas Kruševanas gimė nuskurdusių surusintų moldavų aristokratų šeimoje Rusijos imperijos Gindeščio kaime (dabartinė Moldavija), kur baigė keturias mokyklos klases. Kruševano pusseserė Sara Borenštein (gimusi Anastasija Kruševan) buvo „pamaldi žydė“, atsivertusi į judaizmą. Sara buvo ištekėjusi už žydo Chaimo Borenšteino. Ji teigė, kad jos brolis ir tėvai, sužinoję apie jos santykius su Chaimu, ją „mušė ir grasino išvaryti iš namų“. Kruševano laikraštis kasdien skelbė išpuolius prieš Sarą ir Chaimą, kaltino žydų bendruomenę Saros pagrobimu ir siūlė piniginį atlygį kiekvienam, kuris galėtų surasti jo seserį „gyvą ar mirusią“. Dėl grasinimų Sara ir Chaimas pabėgo iš Rusijos ir apsigyveno Baltimorėje, Merilando valstijoje.

Kruševanas dirbo Kišiniovo miesto dūmos raštininku. Pirmą kartą jo raštai buvo paskelbti 1882 m. 1887–1896 m. jis dirbo žurnalistu laikraščiuose „Minskij listok“ („Minsko paštas“), „Vilenskij vestnik“ („Vilniaus žinios") ir „Bessarabskij vestnk“ („Besarabijos žinios“).

Per kitą dešimtmetį P. Kruševanas įkūrė keletą laikraščių, buvo jų leidėjas ir redaktorius:

* 1897 m. Kišiniovo dienraštį „Bessarabec“, kuriame skelbė antisemitizmą kurstančią medžiagą. Pranešama, kad Kruševanas buvo vienas iš Kišiniovo pogromo 1903 m. balandį iniciatorių.
* 1903 m. Sankt Peterburgo dienraštį „Znamia“, kuriame nuo 1903 m. rugpjūčio 28 d. iki 1903 m. rugsėjo 7 d. buvo išspausdintas pirmasis (sutrumpintas) „Siono išminčių protokolų“ leidimas.
* 1906 m. Kišiniovo laikraštį „Drug“.

Kruševanas propagavo ultranacionalistines ir rasistines pažiūras ir ne kartą buvo patrauktas baudžiamojon atsakomybėn už šmeižtą, žodinius nusikaltimus ir fizinius grasinimus. Po Pinkhuso Daševskio pasikėsinimo nužudyti buvo pranešta, kad Kruševanas gyveno nuolatinėje baimėje, laikė ginklus po ranka ir, bijodamas būti nunuodytas, buvo lydimas asmeninio virėjo.

1903 m. po vasario 6 d. įvykio, kai Dubosarų mieste, maždaug už 40 km į šiaurę nuo Kišiniovo, rastas nužudytas berniukas Michailas Rybačenka, prasidėjo riaušės. Nors buvo aišku, kad berniuką nužudė giminaitis (kuris vėliau buvo surastas), Kruševano dienraštis „Bessarabec“ teigė, kad berniuką nužudė žydai, ir tai išprovokavo Kišiniovo pogromą.

1905 m. Kruševanas suorganizavo Besarabijos patriotinę lygą. Jis įkūrė Rusijos liaudies sąjungos Besarabijos skyrių.

1906–1909 m. buvo Kišiniovo miesto Dūmos pirmininkas.

## Išnašos
Karolio III ir Kamilos karūnavimas

**[[Karolis III (Jungtinė Karalystė)|Karolio III]] ir [[Kamila (Jungtinė Karalystė)|Kamilos]] karūnavimas** – ceremonija, vykusi 2023 m. gegužės 6 d. Vestminsterio abatijoje. Karolis III perėmė Jungtinės Karalystės monarchijos sostą 2022 m. rugsėjo 8 d. po savo motinos Elžbietos II mirties. Karūnacijos ceremonijos metu karalius oficialiai prisaikdintas vadovauti penkiolikai šalių: Jungtinei Karalystei, Antigvai ir Barbudai, Australijai, Bahamoms, Belizui, Kanadai, Granadai, Jamaikai, Naujajai Zelandijai, Papua Naujajai Gvinėjai, Tuvalu, Sent Lusijai, Sent Kitsui ir Neviui, Sent Vinsentui ir Grenadinams, Saliamono Saloms bei Tautų Sandraugos organizacijai.

## Ceremonija

Karūnavimo ceremonija vyko pagal Anglikonų Bažnyčios papročius su eucharistijos elementais. Ceremonijos metu anglikonų kunigai suteikė Karoliui III patepimą, įteikė karūnos regaliją. Anglikonų bažnyčia ir britų karališkoji šeima prisiekė savo ištikimybę naujai karūnuotam karaliui. Tradicinė ceremonija buvo pakeista ir pirmą kartą karūnuojant britų monarchą  įtraukti atstovai iš kitų tikėjimų ir etninių grupių. 

Karolio III ir Kamilos karūnavimas buvo pirmoji birtų monarchų karūnavimo ceremonija, vykusi XXI a., bei 40-oji karūnacija, vykusi Vestminsterio abatijoje nuo Vilhelmo Užkariautojo karūnavimo 1066 m. Po ceremonijos Karolis III ir Kamila išlydėti į Bakingamo rūmus. Procesijos metu kartu su monarchų karieta žygiavo 4&nbsp;000 karių iš įvairių Karoliui III pavaldžių šalių.

## Kaina
Ceremonijos išlaidas padengė Jungtinės Karalystės Vyriausybė ir Bakingamo rūmai. Nors karūnavimo kaina nebuvo įvardyta, anot įvairių šaltinių, išlaidos įvertintos nuo 50 mln.&nbsp;£ iki 250 mln&nbsp;£. ir buvo brangiausia karūnavimo ceremonija per paskutinius 300 metų. Skirtingai negu ankstesnėse karūnavimo ceremonijose, didžiausios išlaidos atsiėjo saugumo užtikrinimui, antiteroristinėms priemonėms, aviacijai ir karinėms oro pajėgoms.

Palyginimui, 1953 m. Elžbietos II karūnavimas kainavo 912 tūkst.&nbsp;£ (20,5 mln. dabartinėmis kainomis), o 1937 m. Jurgio VI karūnavimas atsiėjo 454 tūkst.&nbsp;£ (24,8 mln. dabartinėmis kainomis).

Karūnavimo išlaidos sulaukė visuomenės kritikos dėl besitęsiančios 2021 m. Jungtinės Karalystės pragyvenimo išlaidų krizės.

Karūnavimo proga gegužės 8 d. buvo paskelbta visuotiniu laisvadieniu. Skaičiuojama jog Jungtinės Karalystės ekonomikai tai kainavo apie 2,3 mlrd. £.

## Šaltiniai

## Nuorodos
* Oficiali svetainė
Venesenas

**Venesenas** arba ***Konta Venesenas*** () – istorinė sritis pietų Prancūzijoje, dabartiniame Provanse–Žydrajame Krante, buvusi popiežiškoji valda (1274–1791 m.). Pagrindinis miestas – Avinjonas. Plotas ~1200 km².

1096 m. Provanso markgrafystės Veneseno žemė paveldėta Tulūzos grafo Raimundo IV. 1271 m. grafas Alfonsas testamentu užrašė savo valdą Šventajam Sostui. 1274 m. Konta Venesenas tapo Popiežiškąja teritorija. Jos sostine tapo Vensakas, o nuo 1320 m. – Karpantra. Šalia esantis Avinjonas taip pat nuo 1348 m. priklausė popiežiui, bet sudarė atskirą sritį.

Konta Veneseno gyventojams nereikėjo mokėti mokesčių Prancūzijos valdovui, eiti karinės tarnybos, todėl į čia kėlėsi daug gyventojų, ypač, žydų. 1663, 1668 ir 1768–1774 m. į Veneseną buvo įsiveržusi Prancūzijos kariuomenė. 1791 m. Prancūzijos revoliucionieriai privertė Konta Veneseno gyventojus paskelbti plebiscistą ir prisijungti prie Prancūzijos. Iš teritorijos sudarytas Vokliūzo departamentas. Šventasis Sostas aneksijos formaliai nepripažino iki 1814 m.

## Šaltiniai
Konjakas (miestas)

**Konjakas** () – miestas Prancūzijos vakaruose, Naujosios Akvitanijos regione, Šarantos departamente, apie 30 km į vakarus nuo Angulemo, prie Šarantos upės. Svarbus vynininkystės centras, nuo XVIII a. garsėjantis čia gaminamu alkoholiniu gėrimu konjaku. Stiklo, poligrafijos, elektrotechnikos pramonė, turizmas.

Veikia konjako muziejus, archeologijos ir etnografijos, dailės muziejai, pilotažo karinė mokykla. Vyksta kasmetinis sensacingų filmų festivalis. Konjake stovi XII a. romaninė gotikinė Šv. Leodegaro bažnyčia, XV–XVI a. Valua pilis (1494 m. joje gimė Prancūzijos karalius Pranciškus I), kiti XV–XVI a. pastatai.

## Istorija
Konjakas šaltiniuose minimas nuo IX a., kai buvo įtvirtintas. 1526 m. Konjako vardu pavadinta karinė sąjunga, iki 1530 m. kovojusi prieš Habsburgų Ispaniją ir Šv. Romos imperiją. XVI–XVII a. miestas gavo prekybinių privilegijų.


Le château des Valois à Cognac.jpg|Valua pilis
Cognac, Église Saint-Léger.jpg|Šv. Leodegaro bažnyčia
16 - Cognac.jpg|Šv. Jokūbo vartai
Pont de Cognac (2).jpg|Tiltas per Šarantą


## Šaltiniai
Arabų–Izraelio karas (1948–1949)

**Pirmasis arabų–Izraelio karas** arba **Izraelio nepriklausomybės karas** – karas Artimuosiuose Rytuose, vykęs nuo 1948 m. gegužės 15 d. iki 1949 m. liepos 20 d. Jame dalyvavo Izraelis, Egiptas, Irakas, Jemenas, Transjordanija (nuo 1949 m. – Jordanija), Libanas, Saudo Arabija ir Sirija. 

## Mūšis
1948 metų gegužės 14 d. Izraelis paskelbė nepriklausomybę. Tą pačią dieną šalį užpuolė Egiptas, Sirija, Transjordanija, Libanas, Irako Karalystė, Saudo Arabija bei Jemenas ir užėmė Izraelio rytinę ir pietinę dalį bei Jeruzalės žydų kvartalą. Gan greit žydai pradėjo kontrpuolimą bei praplėtė savo valstybės teritoriją: užėmė dar 6700 km² Palestinos teritorijos kartu su Vakarų Jeruzale, tačiau Egiptas užėmė Gazos Ruožą, o Jordanija – Jordano upės vakarinį krantą bei Rytų Jeruzalę.

## Šaltiniai
Nemanja Mitrović

**Nemanja Mitorovičius** (; g. 1992 m. spalio 15 d.) – buvęs Slovėnijos futbolininkas, gynėjas.

## Karjera
Karjeros pradžioje atstovavo NK Olimpija Ljubljana. Šiame klube rungtyniavo nuo 2013 m.

2017 m. vasarą persikėlė į SSA Jagiellonia Białystok (Lenkija).

Nuo 2019 m. atstovavo NK Maribor (Slovėnija). 2021–2022 m. su šiuo klubu iškovojo čempionų titulą.

2022–2023 m. Slovėnijos futbolo taurės turnyro finale Olimpija Ljubljana nugalėjo varžovus rezultatu 2-1 ir iškovojo šalies futbolo taurę. Pagrindinis laikas baigėsi nulinėmis lygiosiomis. Justas Lasickas pelnė pirmąjį rungtynių įvartį. Varžovai (Nemanja Mitorovičius) išlygino rezultatą, o Timis Elšnikas paskutinėmis rungtynių minutėmis pelnė 11 metrų baudinį.

Nuo 2024 m. vasaros žaidė SV Wildon (Austrija).

## Laimėjimai
; su NK Olimpija Ljubljana
*  **[[Prva slovenska nogometna liga|Slovėnijos]] čempionas (1)**: 2015–2016 m.
*  **[[Slovėnijos futbolo taurė|Slovėnijos taurės]] finalininkas (1)**: 2016–2017 m.,

; su NK Maribor
*  **[[Prva slovenska nogometna liga|Slovėnijos]] čempionas (1)**: 2021–2022 m.
*  **[[Slovėnijos futbolo taurė|Slovėnijos taurės]] finalininkas (1)**: 2022–2023 m.

## Rinktinės
Kitados atstovavo Slovėnijos jaunimo rinktinėms. 2008 m. pakviestas atstovauti Slovėnijos U-17 rinktinei, o vėlesniais metais rungtyniavo ir kitų amžiaus grupių jaunimo rinktinėse.

2018 m. kovo 27 d. debiutavo nacionalinėje rinktinėje. Namuose Slovėnija žaidė draugiškas rungtynes su baltarusiais ir pralaimėjo rezultatu 0:2.

2020 m. spalio 7 d. draugiškose rungtynėse prieš San Marino rinktinę pasižymėjo dviem įvarčiais. Slovėnija sutriuškino varžovus rezultatu 4:0.

## Šaltiniai

## Nuorodos
* nzs.si svetainė
* Transfermarkt
* Globalsportsarchive
Kopetdago rezervatas

**Kopetdago rezervatas** () – saugoma gamtos teritorija pietų Turkmėnistane, Ašchabado srityje, Kopetdago kalnų pašlaitėse. Įkurtas 1976 m.

Saugomi kadagių retmiškiai ir krūmynai, kalnų stepės, paupių sąžalynai tugajai. Rezervatą sudaro keturios, viena nuo kitos atskirtos teritorijos (tiek kalnų papėdėje, tiek aukštikalnėse). Sutinkamos 68 žinduolių rūšys – leopardai, kalniniai avinai, bezoariniai ožiai, bitėdžiai barsukai, dryžuotosios hienos, dėmėtieji šeškai, dygliatriušiai ir kt., o gepardai, džeiranai, tigrai, kulanai išnyko. Taip pat – 280 paukščių rūšių (kaspijiniai ularai, kalniniai keklikai, fazanai, avėdros, berberiniai, taurieji sakalai ir kt.).

## Šaltiniai
Kopyčynciai

**Kopyčynciai** () – miestas Ukrainoje, Ternopilio srityje, Čortkivo rajone, 50 km į pietryčius nuo Ternopilio, prie Ničlavkos upės. Geležinkelių mazgas, praeina Ternopilio–Černivcių plentas. Medinių žaislų gamyba. Yra XVII a. medinė cerkvė, XIX a. pr. Švč. Mergelės Marijos Ėmimo Dangun bažnyčia, XX a. pr. Šv. Mikalojaus unitų cerkvė, XIX a. pab. Kristaus Gimimo cerkvė, sinagoga.

## Istorija
Kopyčynciai žinomi nuo XIV a. 1564 m. suteikta Magdeburgo teisė. XX a. antroje pusėje veikė žemės ūkio technikumas.

## Šaltiniai
Končanskojė-Suvorovskojė

**Končanskojė-Suvorovskojė** () – kaimas Rusijoje, Naugardo srityje, Borovičių rajone, 30 km į šiaurės rytus nuo Borovičių, prie Šeregordos ežero. Praeina plentas Borovičiai–Pestovas.

Yra rusų pulkininko, generalisimo Aleksandro Suvorovo (čia gyveno 1797–1799 m.) namas-muziejus.

## Istorija
Kaimas įsikūrė XVII a. Priklausė didikų Suvorovų giminei. Končanskojė buvo Naugardo gubernijos Borovičių apskrities valsčiaus centru, 1927–1932 m. Končanskojės rajono centru.

1942 m. atidarytas Suvorovo muziejus, o 1950 m. kaimas pervadintas į Končanskojė-Suvorovskojė.

## Šaltiniai
Haradzeco valsčius (Rahačovas)

**Haradzeco valsčius** () – buvęs administracinis-teritorinis vienetas dabartinėje pietryčių Baltarusijos teritorijoje. Centras – Haradzecas.

## Istorija

Valsčius įkurtas XIX a. Mogiliavo gubernijoje. Apie 1870 m. prijungtas Hadzilavičų valsčius.

|-
| 1877 m. || || 8454 || 1225 kiemai  || 11 seniūnijų || 22
|}

## Šaltiniai

* Valsčiaus gyvenvietės (Radzima.net)
Dousko valsčius

**Dousko valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Douskas.

## Istorija

Valsčius įkurtas apie 1870 m. Mogiliavo gubernijoje. Jam priskirti Balotnios valsčius, Chizavo valsčius ir Sveržanio valsčius.

|-
| 1877 m. || || 9632 || 1473 kiemai  || 11 seniūnijų || 28
|}

## Šaltiniai

* Valsčiaus gyvenvietės (Radzima.net)
Kiscianų valsčius

**Kiscianų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Kiscianai.

## Istorija

Valsčius įkurtas XIX a. Mogiliavo gubernijoje.

|-
| 1877 m. || || 5123 || 690 kiemų  || 6 seniūnijos || 14
|}

## Šaltiniai

* Valsčiaus gyvenvietės (Radzima.net)
Timi Max Elšnik

**Timis Maksas Elšnikas** (; g. 1998 m. balandžio 29 d.) – Slovėnijos futbolininkas, saugas.

## Karjera
### Anglijoje
Karjeros pradžioje atstovavo Derby County FC jaunimo ekipoms, o vėliau nuomos pagrindais skolinamas kitiems klubams.

Nuo 2017 m. vasaros rungtyniavo Swindon Town FC, nuo 2018 m. – Mansfield Town FC.

2019 m. pirmoje pusėje atstovavo Northampton Town FC.

### „Olimpijos“ klube
Nuo 2020 m. pradžios rungtyniavo gimtojoje Slovėnijoje. Atstovavo NK Olimpija Ljubljana. 2022–2023 m. tapo šalies čempionu, o Slovėnijos taurės 2022–2023 m. turnyre finalo rungtynėse Olimpija Ljubljana  nugalėjo varžovus rezultatu 2-1 ir iškovojo šalies futbolo taurę. Pagrindinis laikas baigėsi nulinėmis lygiosiomis. Justas Lasickas pelnė pirmąjį rungtynių įvartį. Varžovai (Nemanja Mitrović) išlygino rezultatą, o Timis Elšnikas paskutinėmis rungtynių minutėmis pelnė 11 metrų baudinį.

### FK Crvena zvezda
2024 m. vasarą persikėlė į FK Crvena zvezda (Serbija). Su klubu tapo 2024–2025 m. sezono Serbijos čempionu bei Serbijos taurės laimėtoju.

## Laimėjimai
; su NK Olimpija Ljubljana
*  **[[Prva slovenska nogometna liga|Slovėnijos]] čempionas (1)**: 2022–2023 m.
*  **[[Slovėnijos futbolo taurė|Slovėnijos taurės]] laimėtojas (2)**: 2020–2021, 2022–2023 m.

; su FK Crvena zvezda
* ** [[Serbijos superlyga|Čempionas]] (1):** 2024–2025 m.
*  **[[Serbijos futbolo taurė|Serbijos taurės]] laimėtojas (1)**: 2024–2025 m.

## Rinktinės
Kitados atstovavo Slovėnijos jaunimo rinktinėms. 2014 m. pakviestas atstovauti Slovėnijos U-17 rinktinei, o vėlesniais metais rungtyniavo ir kitų amžiaus grupių jaunimo rinktinėse.

2021 m. spalio 8 d. debiutavo nacionalinėje rinktinėje. Išvykoje Slovėnija sutriuškino Maltą rezultatu 4:0.

### Dalyvavimas čempionatuose

|}

## Išnašos

## Nuorodos
* SOCCERWAY
* nzs.si svetainė
* Transfermarkt
* Globalsportsarchive
Konservatyvusis judaizmas

**Konservatyvusis judaizmas** (dar žinomas kaip **masoretų judaizmas**) – žydų religinis judėjimas, moderniojo judaizmo kryptis, anot kurios, žydų įstatymų ir tradicijų įgaliojimai pirmiausia kyla iš žmonių susitarimo per kartų̃ kartas, o ne iš dieviško apreiškimo. Dėl to ši srovė teigia, kad žydų teisė, arba halacha, nors yra ir privaloma, priklauso nuo istorinės raidos. Konservatyviojo judaizmo rabinatas remiasi ne tik tradiciniais metodais ir šaltiniais, bet ir šiuolaikiniais istoriniais-kritiniais tyrimais, tvirtindamas savo poziciją tradicijos praktikavimo klausimais teikia didelę reikšmę požiūriui tikinčiųjų apygardose. Judėjimas savo požiūrį laiko autentiška ir tinkamiausia halachiškojo diskurso tąsa, išlaikant tiek ištikimybę paveldėtoms formoms (tradicijoms), tiek būnant lankstiems jų interpretacijai. Taip pat leidžia didelį pliuralizmą, vengia griežtų teologinių apibrėžimų, tikėjimo klausimais, kuomet išsiskiria nuomonės tarp skirtingų bendruomenių. Priklausomai nuo kongregacijų, požiūris į moterų dalyvavimą pamaldose gali kardinaliai skirtis – vienose moterys gali tapti rabinėmis, kitose moterys neskaičiuojamos rengiant maldos kvorumus.

Judėjimo pradininkas – rabinas Zecharijus Frankelis, XIX a. pozityvios istorinės mokyklos Europoje atstovas. Konservatyvusis judaizmas visiškai institucionalizuotas iki XX a. vid. buvo tik Jungtinėse Valstijose, nubrėžiant ribas tarp gerokai konservatyvesio ortodoksinio judaizmo ir modernesnio konservatyviojo judaizmo. Didžiausias jo centras ir šiandien yra Šiaurės Amerikoje, kur pagrindinis kongregacijos padalinys yra Jungtinė konservatyviojo judaizmo sinagoga, o Niujorke įsikūrusi Amerikos žydų teologinė seminarija veikia kaip didžiausia rabinų seminarija. Pasauliniu mastu susijusias bendruomenes vienija skėtinė organizacija *Masorti Olami*. Konservatyvusis judaizmas yra trečias pagal dydį žydų religinis judėjimas visame pasaulyje, jam priklauso beveik 1,1 milijono žmonių, įskaitant daugiau nei 600 000 registruotų suaugusiųjų kongregantų ir daug neformalių narių. Kita vertus, yra sutelktas beveik išimtinai vien tik JAV. Apie 100 000 narių gyvena už JAV ribų (Izraelyje, Kanadoje, Pietų Amerikoje, Europoje, Australijoje ir Afrikoje).

## Galerija

Shaarey_Zadek.jpg|1962 m. Sautfilde (Mičiganas, JAV pastatyta kongregacijos mečetė
Jewish_Theological_Seminary_of_America_(51241367198).jpg|Žydų teologinė seminarija Niujorke, kuriame ruošiami konservatyviojo judaizmo rabinai
Deputy_Chief_Sander_Cohen_Memorial_Service_(38177042965).jpg|Kongregacijos pamaldos Rokvilyje, Merilande
Kotel_masorti.JPG|Vyrai ir moterys meldžiasi kartu
Breslauseminar.png|Breslau teologinė seminarija, kurios kancleriu 1854 m. buvo paskirtas Zecharijus Frankelis, konservatyviojo judaizmo pradininkas


## Šaltiniai

## Taip pat skaitykite
* Reformistinis judaizmas, kita moderniojo judaizmo kryptis

## Nuorodos
* Žydų teologinė seminarija
* Jungtinė konservatyviojo judaizmo sinagoga
Žakarė (upė)

**Žakarė** () – upė Brazilijoje, Bahijos valstijoje; dešinysis San Fransisko intakas. Prasideda Šapada Diamantinos kalnuose, 1070 m aukštyje, Bara do Mendeso apylinkėse. Teka plokščiakalniu šiaurės vakarų kryptimi. Įteka į San Fransiską (Sobradinijo tvenkinį) ties Kažui.

Didžiausias intakas: Resifė (kairysis).

Miestai prie Žakarės: Bara do Mendesas, Baro Altas, Kanarana, Amerika Durada. Žemupio slėnyje įsteigtas Bokeiraun da Paros nacionalinis parkas.

## Šaltiniai
Zabalacės valsčius

**Zabalacės valsčius** buvo:

* Zabalacės valsčius Minsko gubernijos Babruisko apskrityje;
* Zabalacės valsčius Mogiliavo gubernijos Rahačovo apskrityje;
* Žubalaičio valsčius Vilniaus gubernijos Lydos apskrityje.
Vaza Barisas

**Vaza Barisas** () – upė šiaurės rytų Brazilijoje, Bahijos ir Seržipės valstijose. Prasideda Itiubos kalnuose, 460 m aukštyje, Uaua miesto apylinkėse. Teka plokščiakalniu į pietryčius. Įteka į Atlanto vandenyną piečiau San Kristovauno, sudaro pelkėtą deltą.
 
Aukštupyje patvenkta, sudarytas Kokorobo tvenkinys (1968 m.). Miestai prie Vaza Bariso: Uaua, Kanudosas, Žeremoabas, Itaporanga d'Ažuda.

## Šaltiniai
Aziaranų valsčius

**Aziaranų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Aziaranai.

## Istorija

Valsčius įkurtas XIX a. Mogiliavo gubernijoje. Apie 1870 m. panaikintas, jo teritorija atiteko Cichiničų valsčiui.

## Šaltiniai
Hladkava

**Hladkava** (, ) – kaimas rytų Baltarusijoje, 28 km į šiaurės vakarus nuo Čavusų.

## Istorija

XIX a. buvo Čavusų apskrities Hladkavos valsčiaus centras.

## Šaltiniai
Maharalas iš Prahos

**Maharalas iš Prahos** (), dar vadinamas **Maharalu**, **Rabinu Levu**, tikras vardas – **Juda Levas ben Becalelis** (; tarp 1512 ir 1526 m. – 1609 m. rugsėjo 17 d. – žymus Talmudo tyrinėtojas, žydų mistikas, matematikas, astronomas ir filosofas. Buvo vyriausiuoju rabinu Mikulovo mieste Moravijoje (1553–1573 m.), Poznanėje (1584–1588 m.) ir Prahoje (1588–1591 m. ir 1597–1609 m.)

Levas rašė apie žydų filosofiją ir žydų mistiką. Savo žymiausiame veikale *Gur Aryeh al HaTorah*, pirmoje savo penkių tomų knygoje (superkomentare), parašytoje būnant 66 m. amžiaus, komentavo Rašio Toros komentarą. Buvo susitikęs su imperatoriumi Rudolfu II, bendravo su Tychu Brache. Taip pat išlikusi vėlesnė legenda, kad jis iš molio sukūręs dirbtinį žmogų Prahos Golemą.

Manoma, kad žymus litvakas Davidas Kacenelenbogenas buvo Rabino Levo giminaitis.

## Šaltiniai
Halianai I

**Halianai I** (, ) – kaimas rytų Baltarusijoje, 25 km į pietryčius nuo Mogiliavo.

## Istorija

XIX a. buvo kaimas, Čavusų apskrities Halianų valsčiaus centras.

## Šaltiniai
Haradzeckas

**Haradzeckas** (, ) – kaimas rytų Baltarusijoje, 10 km į šiaurės vakarus nuo Drybino.

## Istorija

XIX a. buvo kaimas, Čavusų apskrities Haradzecko valsčiaus centras.

## Šaltiniai
Horos (reikšmės)

**Horos** gali reikšti:

* horos, deivės graikų mitologijoje;
* Baltarusijoje:
** Bresto srityje:
*** kaimas Malarytos rajone;
** Mogiliavo srityje:
*** agromiestelis Horkų rajone,
*** agromiestelis Krasnapolės rajone.
Černeuka

**Čèrneuka**  (, ) – agromiestelis rytų Baltarusijoje, 25 km į vakarus nuo Drybino. Apylinkės centras.

## Istorija

XIX a. buvo miestelis ir dvaras, Čavusų apskrities Černeukos valsčiaus centras.

## Šaltiniai
Vainilai

**Vaini̇̀lai**  (, ) – agromiestelis rytų Baltarusijoje, 18 km į vakarus nuo Čavusų. Apylinkės centras.

## Istorija

XIX a. buvo kaimas ir palivarkas Čavusų apskrities Halianų valsčiuje.

## Šaltiniai
Sucharai

**Sucharai̇̃** (, ) – agromiestelis rytų Baltarusijoje, 27 km į šiaurės rytus nuo Mogiliavo. Apylinkės centras.

## Istorija

XIX a. buvo miestelis Čavusų apskrities Hladkavos valsčiuje.

## Šaltiniai
Paragvasu

**Paragvasu** () – upė šiaurės rytų Brazilijoje, Bahijos valstijoje. Prasideda Sinkoros kalnagūbryje (Šapada Diamantinos masyvo dalis), 1220 m aukštyje, Bara da Estivos apylinkėse. Teka plokščiakalniu į rytus, pietryčius. Žemupyje teka žemuma, sudarydama plačią estuariją įteka į Atlanto vandenyno Visų Šventųjų įlanką ties Bon Žezus das Pobresu.

Didžiausi intakai: Utinga, Tupinas, Kuro, Žakuipė (kairieji).
 
Paragvasu keliose vietose patvenkta (žemupyje sudarytas didelis Pedra do Kavalo tvenkinys). Miestai prie upės: Mukužė, Itaetė, Iasu, Kabaseiras po Paragvasu, Kašoeira, San Felisas, Maragožipė. Žemupyje įsteigtas Igvapės įlankos jūrinis rezervatas. 40 km žemupio ruožas laivuojamas. Upės vanduo naudojamas drėkinimui. Aukštupio baseine kasami deimantai.

Upės pavadinimas tupių kalba reiškia „didžioji upė“ (*pará-gûasu*).

## Šaltiniai
Baal Šem Tovas

**Baal Šem Tovas** (, tikras vardas **Izraelis ben Eliezeras** (), 1698 m. – 1760 m.) – Ukrainoje gimęs rabinas, mistikas, žydų dvasinis lyderis ir chasidizmo pradininkas. Pažiūros artimos XVI a. žydų mesianizmui.

Baal Šem Tovo gyvenimo faktai neretai susipynę su įvairiomis legendomis. Gimė Podolės kaime. 1703 m. tapo našlaičiu. 1710 m. baigė žydų mokyklą hederį ir pradėjo dirbti melamedu. 1716 m. vedė, tačiau netrukus tapo našliu ir ėmė klajoti po Galicijos miestelius. 1727 m. vedė antrą kartą. Nuo 1734 m. tapo žinomas kaip cadikas (chasidų bendruomenės vadovas). Cadiką Baal Šem Tovas laikė dvasiniu žmonių mokytoju, Kūrėjo ir žmogaus tarpininku, siekiančiu pažinti aukščiausią būties prasmę. Apie 1740 m. apsigyveno Medžybižos mieste, kur iki gyvenimo pabaigos gyveno kaip pamokslininkas. Ten ir buvo palaidotas.

Buvo kabalisto Lurijos Icchako ben Šlomo pasekėjas. Nepripažino dažnų pasninkavimų, barimų per pamokslą ir tvirtino, kad žmogui svarbiausia mylėti Dievą, Izraelio tautą ir Torą, o dvasiškai priartėti prie Dievo chasidas gali tik religinėje ekstazėje. Nepaliko raštų. Po Baal Šem Tovo mirties mokinys rabinas Jakovas Jozefas Kohenas išleido knygą, kurioje atpasakojo Baal Šem Tovo pokalbius, aforizmus, pasakėčias ir mįsles.

## Šaltiniai
Žakuipė

**Žakuipė** () – upė šiaurės rytų Brazilijoje, Bahijos valstijoje; Paragvasu kairysis intakas. Prasideda Šapada Diamantinos masyve, 1070 m aukštyje, Moro do Šapeu apylinkėse. Teka plokščiakalniu į rytus, toliau į pietryčius. Įteka į Paragvasu (Pedra do Kavalo tvenkinį) netoli Konseisaun da Feiros.

Didžiausias intakas – Sakrainas (dešinysis).
 
Žakuipė keliose vietose patvenkta. Miestai prie upės: Moro do Šapeu, San Žoze do Žakuipė, Riašaun do Žakuipė, Feira de Santana.

Upės pavadinimas tupių kalba reiškia „penelopių (toks paukštis – *îaku*) upėje“ (*îaku-y-pe*).

## Šaltiniai